**PRIKLJUČENJE ZBIRKE PRAVNIH PROPISA DIGITALNOG INFORMACIJSKO-DOKUMENTACIJSKOG UREDA VLADE REPUBLIKE HRVATSKE NA PORTAL N-LEX**

Almir Elezović

Digitalni informacijsko-dokumentacijskog ured

Vlade Republike Hrvatske

Almir.Elezovic@digured.hr

Cilj ovog rada je prikazati kako se Zbirka pravnih propisa Digitalnog informacijsko-dokumentacijskog ureda Vlade Republike Hrvatske priključila na portal N-Lex.

N-Lex je pokrenut 2006. godine kao mjesto zajedničkog pristupa nacionalnim zakonodavstvima zemalja Europske unije. Pomoću EUROVOC-a nudi jedinstveni obrazac za pretraživanje koji omogućuje pretragu na vlastitom jeziku. U suradnji sa kolegama Laboratorija za analizu teksta i inženjerstvo znanja Fakulteta elektrotehnike i računarstva Sveučilišta u Zagrebu ispunjeni su svi tehnički preduvjeti za povezivanje sa N-Lexom. U siječnju 2015. godine nacionalno zakonodavstvo Republike Hrvatske službeno postaje sastavnim dijelom N-Lexa i dostupno svim gospodarstvenicima, nacionalnim državnim službama i parlamentima, sveučilištima, pravnim stručnjacima i široj javnosti Europske unije.